CELEX: 32010D0692
Language: lt
Date: 1289779200000
Title: 2010/692/ES: 2010 m. lapkričio 15 d. Komisijos sprendimas, kuriuo pripažįstama, kad Latvijos galvijų duomenų bazė yra tinkamai veikianti (pranešta dokumentu Nr. C(2010) 7782)

17.11.2010   
            
            
               LT
            
            
               Europos Sąjungos oficialusis leidinys
            
            
               L 299/45
            
         KOMISIJOS SPRENDIMAS
   2010 m. lapkričio 15 d.
   kuriuo pripažįstama, kad Latvijos galvijų duomenų bazė yra tinkamai veikianti
   (pranešta dokumentu Nr. C(2010) 7782)
   (Tekstas autentiškas tik latvių kalba)
   (2010/692/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 (1), ypač į jo 10 straipsnio b punktą,
   kadangi:
   
               (1)
            
            
               Reglamento (EB) Nr. 1760/2000 (toliau – reglamentas) 6 straipsnio 3 dalyje nurodyta, kad valstybės narės, turinčios kompiuterinę duomenų bazę, kurią Komisija pripažįsta tinkamai veikiančia, gali nustatyti, kad būtų išduodami tik Sąjungos vidaus prekybai skirtų gyvūnų pasai ir kad šie pasai būtų naudojami tik gyvūnus vežant iš susijusios valstybės narės teritorijos į kitos valstybės narės teritoriją.
            
         
               (2)
            
            
               Latvija Komisijai pateikė prašymą pripažinti, kad duomenų bazė, kuri pagal reglamentą yra Latvijos galvijų tapatybės nustatymo ir registravimo sistemos dalis, yra tinkamai veikianti. Latvijos valdžios institucijos Komisijai taip pat pateikė atitinkamos informacijos dėl duomenų bazės atitikties reglamento 5 straipsnio nuostatoms.
            
         
               (3)
            
            
               Komisija išnagrinėjo Latvijos valdžios institucijų pateiktą informaciją ir atlikusi patikrinimą nusprendė, kad prašymas yra pakankamai pagrįstas, atsižvelgiant į tai, kad Latvijos valdžios institucijos buvo įsipareigojusios iki 2010 m. rugsėjo 30 d. atlikti tam tikrus pakeitimus.
            
         
               (4)
            
            
               Iki 2010 m. spalio 1 d. Latvijos valdžios institucijos patvirtino, kad buvo įgyvendintos papildomos priemonės, siekiant užtikrinti, kad būtų laikomasi reglamente nurodytų pranešimo apie įvykius terminų, būtų nustatoma duomenų bazėje registruotų gyvūnų, kurie buvo išvežti iš vieno ūkio, bet neatvežti į kitą, ir apie kuriuos nepranešta, kad būtų nugaišę, buvimo vieta ir jie būtų stebimi ir kad iš kitų valstybių narių vežamų gyvūnų kartu vežami pasai atvykus būtų perduodami kompetentingai institucijai.
            
         
               (5)
            
            
               Atsižvelgiant į tai, kas išdėstyta, tikslinga pripažinti, kad nuo 2010 m. spalio 1 d. Latvijos galvijų duomenų bazė yra tinkamai veikianti,
            
         PRIĖMĖ ŠĮ SPRENDIMĄ:
   1 straipsnis
   Latvijos galvijų duomenų bazė pripažįstama tinkamai veikiančia nuo 2010 m. spalio 1 d.
   2 straipsnis
   Šis sprendimas skirtas Latvijos Respublikai.
   
      Priimta Briuselyje 2010 m. lapkričio 15 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 204, 2000 8 11, p. 1.